stanford-oval/wikipedia huggingface dataset:
להט"בים במשחקים האולימפיים
חלוקה לפי משחקים אולימפיים > אולימפיאדת קלגרי (1988)

| דיוקן | שם | מדינה | ענף ספורט | הישג | הערות/יציאה מהארון |
| --- | --- | --- | --- | --- | --- |
|  | בריאן בויטנו | ארצות הברית ארצות הברית | החלקה אמנותית על הקרח |  – יחידים | בדצמבר 2013 יצא מהארון כהומו במחאה, לאחר שנבחר להיות חבר במשלחת האמריקאית לאולימפיאדת סוצ'י (2014) שברוסיה המארחת, מדינה שבה נחקקו ביוני אותה שנה, חוקיים הומופוביים שהובילו לפגיעה בזכיותיהם של אנשי קהילת הלהט"ב והתגברות האלימות כלפיהם ובנוסף הגבירו את החשש, לביטחונם האישי של הלהט"בים האורחים ותומכיהם, המשתתפים במשחקים |
|  | בריאן אורסר | קנדה קנדה | החלקה אמנותית על הקרח |  – יחידים | בנובמבר 1998 הוא ניסה למנוע את פרסומו של המאבק המשפטי בינו לבין בן זוגו לשעבר, קרייג ליסק, שטבע ממנו מזונות בטענה שגילוי נטייתו המינית תהרוס את הקריירה שלו, אך למרות האאוטינג שנעשה לו הוא זכה לתמיכה בקרב הספורטאים והציבור. |
|  | רוברט מק'קול(אנ') | קנדה קנדה | החלקה אמנותית על הקרח |  – ריקוד זוגות | היה "סוד גלוי" שהוא הומו. במרץ 1990, הוא חלה בדלקת ריאות קשה במהלך סיבוב הופעות ואובחן כחולה באיידס. הוא נפטר מסרטן המוח הקשור לאיידס בנובמבר 1991 בגיל 33. |
|  | אדל תרזה הויסת'(אנ') | נורווגיה נורווגיה | החלקה מהירה | 14 – 500 מטר   15 – 1000 מטר   20 – 1500 מטר |  |
חלוקה לפי משחקים אולימפיים > אולימפיאדת ברצלונה (1992)

| דיוקן | שם | מדינה | ענף ספורט | הישג | הערות/יציאה מהארון |
| --- | --- | --- | --- | --- | --- |
|  | מארק טוקסברי | קנדה קנדה | שחייה |  – 100 מטר גב    – שליחים 4x100 מטר מעורב | בשנת 1998 הודיע בריאיון בתקשורת שהוא הומו. בעקבות ההודעה הוא הפסיד שישה חוזים גדולים כדובר, בטענה שהוא "הומוסקסואל יותר מידי חופשי". הפך לפעיל במאבק לזכויות הלהט"ב בקנדה ובעולם כולו. |
|  | פטרה רוסנר(אנ') | גרמניה גרמניה | מרוץ אופניים |  – רדיפה אופני מסלול בולודרום   28 – מרוץ אופני כביש | משנת 1996 היא התגוררה בלייפציג עם בת זוגה יודית ארנדט. הן נפרדו בשנת 2011. |
|  | ג'יג'י פרנאנדס | ארצות הברית ארצות הברית | טניס |  – זוגות נשים |  |
|  | בלית' טייט(אנ') | ניו זילנד ניו זילנד | רכיבה |  – איוונטינג קבוצתי    – איוונטינג אישי |  |
|  | מארק לדוק(אנ') | קנדה קנדה | אגרוף |  – עד 63.5 ק"ג | בשנת 1994, יצא מהארון באופן רשמי כהומו בסרט תיעודי בטלוויזיה "For the Love of the Game", אחד המתאגרפים הבודדים שעשו זאת. בהמשך התנדב גם כחונך וכדובר של קבוצות נוער להט"ב. |
|  | קונצ'יטה מרטינס | ספרד ספרד | טניס |  – זוגות נשים   5 – יחידות |  |
|  | זאבינה בראון | גרמניה המערבית גרמניה המערבית | אתלטיקה |  – קרב שבע | בראון היא לסבית וחיה עם בת זוגה, ביתה פיטרס(אנ'). |
|  | איירין דה קוק(אנ') | הולנד הולנד | ג'ודו |  – עד 72 ק"ג |  |
|  | רוברט דובר | ארצות הברית ארצות הברית | רכיבה |  – קבוצתי דרסאז'   22 – אישי | יצא מהארון כהומו בשנת 1988 ובכך היה לספורטאי האולימפי הראשון הפעיל שהוא הוא גלוי. היציאה שלו נעשתה בתקופה שבה התפשטה מחלת האיידס. |
|  | יאנה נובוטנה | צ'כוסלובקיה צ'כוסלובקיה | טניס | 5 – זוגות נשים   סיבוב ראשון – יחידות | יצאה מהארון כלסבית בשנת 1991 במהלך אליפות אוסטרליה הפתוחה. |
|  | אליסון אנאן(אנ') | אוסטרליה אוסטרליה | הוקי שדה | 5 | לאחר שפרשה מספורט תחרותי התחתנה עם קרולה ת'ייט(אנ') מהולנד ב־2005, זוכת מדליית ארד אולימפית בהוקי שדה. לזוג שני בנים, סם (2007) וקופר (2008). |
|  | קרולה ת'ייט(אנ') | הולנד הולנד | הוקי שדה | 6 | לאחר שפרשה מספורט תחרותי התחתנה עם אליסון אנאן(אנ') מאוסטרליה ב־2005, אלופה אולימפית בהוקי שדה. לזוג שני בנים, סם (2007) וקופר (2008). |
|  | קארל הסטר(אנ') | בריטניה בריטניה | רכיבה | 7 – קבוצתי   16 – אישי |  |
|  | קרייג רוג'רסון(אנ') | אוסטרליה אוסטרליה | קפיצה למים | 12 – מקפצה 10 מטר | הומו גלוי מחוץ לארון |
חלוקה לפי משחקים אולימפיים > אולימפיאדת אלברוויל (1992)

| דיוקן | שם | מדינה | ענף ספורט | הישג | הערות/יציאה מהארון |
| --- | --- | --- | --- | --- | --- |
|  | אדל תרזה הויסת'(אנ') | נורווגיה נורווגיה | החלקה מהירה | 13 – 1000 מטר   20 – 500 מטר   30 – 1500 מטר |  |
|  | ג'ואן גטשאו(אנ') | ארצות הברית ארצות הברית | ביאתלון |  64 – ספרינט | היא הייתה מחוץ לארון כלסבית כשהשתתפה במשחקים האולימפיים. היא נשואה לטרישיה סטמפף(אנ'). |
חלוקה לפי משחקים אולימפיים > אולימפיאדת לילהאמר (1994)

| דיוקן | שם | מדינה | ענף ספורט | הישג | הערות/יציאה מהארון |
| --- | --- | --- | --- | --- | --- |
|  | בריאן בויטנו | ארצות הברית ארצות הברית | החלקה אמנותית על הקרח | 6 – יחידים | בדצמבר 2013 יצא מהארון כהומו במחאה, לאחר שנבחר להיות חבר במשלחת האמריקאית לאולימפיאדת סוצ'י (2014) שברוסיה המארחת, מדינה שבה נחקקו ביוני אותה שנה, חוקיים הומופוביים שהובילו לפגיעה בזכיותיהם של אנשי קהילת הלהט"ב והתגברות האלימות כלפיהם ובנוסף הגבירו את החשש, לביטחונם האישי של הלהט"בים האורחים ותומכיהם, המשתתפים במשחקים |
|  | אדל תרזה הויסת'(אנ') | נורווגיה נורווגיה | החלקה מהירה | 8 – 500 מטר   26 – 1000 מטר   30 – 1500 מטר |  |
|  | ג'ואן גטשאו(אנ') | ארצות הברית ארצות הברית | ביאתלון | 17 – אישי   52 – ספרינט   8 – קבוצתי | היא הייתה מחוץ לארון כלסבית כשהשתתפה במשחקים האולימפיים. היא נשואה לטרישיה סטמפף(אנ'). |
|  | כריס וויטי(אנ') | ארצות הברית ארצות הברית | החלקה מהירה | 23 – 1000 מטר | מתגוררת עם בת הזוג שלה, פראוק אונק מהולנד(אנ'), מחליקה למרחקים ארוכים |
חלוקה לפי משחקים אולימפיים > אולימפיאדת נאגנו (1998)

| דיוקן | שם | מדינה | ענף ספורט | הישג | הערות/יציאה מהארון |
| --- | --- | --- | --- | --- | --- |
|  | כריס וויטי(אנ') | ארצות הברית ארצות הברית | החלקה מהירה |  – 1000 מטר    – 1500 מטר   10 – 500 מטר | מתגוררת עם בת הזוג שלה, פראוק אונק מהולנד(הול'), מחליקה למרחקים ארוכים |
|  | סטין ברון כילדאס(אנ') | נורווגיה נורווגיה | סנובורד |  – חצי צינור | הייתה נשואה לגולשת סנובורד מהולנד שריל מאס(אנ') ונולדו להן שתי בנות. |
|  | ננסי דרולה(אנ') | קנדה קנדה | הוקי קרח |  | בשנת 1994 נישאה לבת זוגה נטלי אלייר בקוויבק. |
|  | אדל תרזה הויסת'(אנ') | נורווגיה נורווגיה | החלקה מהירה | 14 – 1000 מטר   20 – 500 מטר |  |
|  | מריקה וויסמן(אנ') | הולנד הולנד | החלקה מהירה | 20 – 1000 מטר   24 – 500 מטר |  |
חלוקה לפי משחקים אולימפיים > אולימפיאדת אתונה (2004)

| דיוקן | שם | מדינה | ענף ספורט | הישג | הערות/יציאה מהארון |
| --- | --- | --- | --- | --- | --- |
|  | איאן ת'ורפ | אוסטרליה אוסטרליה | שחייה |  – 200 מטר חופשי    – שליחים 400 מטר חופשי    – שליחים 4x200 מטר חופשי    – 100 מטר חופשי | יצא מהארון כהומו ביולי 2014 בראיון בטלוויזיה. |
|  | שריל שוופס(אנ') | ארצות הברית ארצות הברית | כדורסל נשים |  | בשנת 2005 יצאה מהארון כגיי וסיפרה על זוגיות עם אישה. בשנת 2011 הן נפרדו. באותה שנה היא הייתה בזוגיות עם גבר לו נישאה בשנת 2017 |
|  | לוטה קיירסקו(אנ') | דנמרק דנמרק | כדוריד |  |  |
|  | מתיו הלם | אוסטרליה אוסטרליה | קפיצה למים |  – קפיצה מ־10 מטר    – קפיצה סינכרונית מ־10 מטר | בין ההומוסקסואלים הגלויים הבודדים בקרב הספורטאים הגברים שהשתתפו באולימפיאדות סידני אתונה ובייג'ינג, אך עובדה זו לא פורסמה. |
|  | יודית ארנדט | גרמניה גרמניה | מרוץ אופניים |  – מרוץ אופני כביש   11 – נגד השעון בכביש   | משנת 1996 היא התגוררה בלייפציג עם בת זוגה פטרה רוסנר(אנ'). הן נפרדו בשנת 2011. |
|  | אמלי מורסמו | צרפת צרפת | טניס |  – יחידות נשים   סיבוב שני – זוגות נשים | ב־1999 הפסידה בגמר אליפות אוסטרליה למדורגת ראשונה, מרטינה הינגיס, שלפני המשחק כינתה אותה "חצי גבר". אחרי האליפות הכריזה מורסמו בפומבי כי היא לסבית. |
|  | קונצ'יטה מרטינס | ספרד ספרד | טניס |  – זוגות נשים   סיבוב ראשון – יחידות נשים |  |
|  | יוהאן קנקהאוז | הולנד הולנד | שחייה |  – שליחים 4x100 מטר חופשי   18 – 50 מטר חופשי | יצא מהארון כהומו בשנת 2004 |
|  | אימקה דופליצר(אנ') | גרמניה גרמניה | סיף |  – דקר קבוצתי | לסבית גלויה |
|  | נדין אנגרר | גרמניה גרמניה | כדורגל נשים |  |  |
|  | רוברט דובר | ארצות הברית ארצות הברית | רכיבה |  – קבוצתי דרסאז'   6 – אישי | יצא מהארון כהומו בשנת 1988 ובכך היה לספורטאי האולימפי הראשון הפעיל שהוא הוא גלוי. היציאה שלו נעשתה בתקופה שבה התפשטה מחלת האיידס. |
|  | גנטר סידל(אנ') | ארצות הברית ארצות הברית | רכיבה |  – קבוצתי דרסאז'   14 – אישי |  |
|  | ויקטוריה סוונסון | שוודיה שוודיה | כדורגל נשים | 4 |  |
|  | בלית' טייט(אנ') | ניו זילנד ניו זילנד | רכיבה | 5 – קבוצתי   18 – אישי |  |
|  | אדג'יננסי סילבה(אנ') | ברזיל ברזיל | ג'ודו |  | נולדה כאינטרסקס. באמצע שנות התשעים היא עברה ניתוח להתאמה מגדרית, כאישה. |
|  | קארל הסטר(אנ') | בריטניה בריטניה | רכיבה | 7 – קבוצתי   13 – אישי |  |
|  | רנה סטאבס(אנ') | אוסטרליה אוסטרליה | טניס | סיבוב שלישי – זוגות נשים | יצאה מהארון בשנת 2006 כלסבית. |
|  | אלני דנילידו(אנ') | יוון יוון | טניס | סיבוב שלישי – יחידות נשים   סיבוב ראשון – זוגות נשים |  |
ראו גם

טרנסג'נדריות ואינטרסקסואליות בספורט
המשחקים הגאים
הערות שוליים

↑  Olympic Equestrians
1 2 3 4 5 6  Divided in sport, united in love, The Age, July 1, 2007 (באנגלית)
↑  by Raven Rodriguez, Psychedelic sports Olympics Will End Up A Real Drag ... Show, WINDY CITY TIMES, September 27, 2000 (באנגלית)
↑  המתחרות השתתפו במרוץ שתי הקפות סקי של 2.5 ק"מ ואחת של 3.0 ק"מ, ירו פעמיים, פעם בשכיבה ופעם בעמידה.
1 2  By Kathy Belge, One Lesbian Olympian's Story - Lesbian Sports, About.com Lesbian Life (באנגלית)
1 2  by Jim Buzinski, Glory - and a little gold - for gay olympians, The Advocate, November 7, 2000 (באנגלית)
1 2  OUT 2000 OLYMPIANS, Outsports.com.
1 2  Jim Buzinski, These Aren't the Gay Games, Only 11 Competing in Athens Are Publicly Out, Outsports.com, 11.8.2004.
1 2  Paul Majendie, 10,500 athletes, and only 10 of them gay, The Age, 18.8.2008.
ההר הירוק תמיד

"ההר הירוק תמיד" הוא שיר שנכתב ב-1972 על ידי יורם טהרלב והולחן על ידי מוני אמריליו.
השיר נכתב על רכסי הכרמל הירוקים, וכמו שירים רבים של טהרלב, נכתב בהשראת חוויות נעוריו בקיבוץ יגור השוכן למרגלות הכרמל. את הלחן לשיר חיבר זוכה פרס אקו"ם למפעל חיים, מוני אמריליו.
השיר חובר במסגרת מחגיגות היובל להיווסדו של הקיבוץ.
לדברי חזי עמיאור, בצעירותו של טהרלב הכרמל היה קירח מצמחייה, והכינוי "ההר הירוק" מקורו בהר שליד קובנה בירת ליטא הנזכר בשיר של לאה גולדברג. הוריו של טהרלב, כמו אחרים ממייסדי הקיבוץ, עלו ארצה משם.
השיר הוקלט לאחר החגיגות ביחד עם מקהלת הקיבוץ ושלומית אהרון. בהמשך הוקלט גם על ידי צוות הווי פיקוד מרכז ורוחמה רז, שהפכה למזוהה עם השיר.
שיר זה נלמד בבתי הספר היסודיים בישראל כחלק מתוכנית הלימודים לקראת ט"ו בשבט בשל השורה "פקחתי את עיניי, היה אז חודש שבט". המחבר עצמו העיד כי שורה זו כוונה למעשה ליום הולדתו החל בחודש זה.
לדברי איתמר זהר, השיר "משקף היטב את הטבע בחייו ואת התנודות שנעו, בקרבו ובקרב הארץ כולה, בין היחיד לרבים, בין המדינה לפרט. אהבת מולדת חילונית לחלוטין".
בעקבות השרפה בכרמל שאירעה בשנת 2010, החליטו רוחמה רז ולהקת התקווה 6 לחדש את השיר לכבוד הכרמל ולזכרם של 44 הנספים באסון.
ב-2021 ביצעה שירי מימון את השיר במסגרת פרויקט המחווה לטהרלב, "יעלה ויבוא".
מראה פנורמי של רכס הכרמל
הערות שוליים

↑  לדברי נועם חלפון, טענה זו שגויה. ראו ההר הירוק – על ט"ו בשבט, הכרמל ויורם טהרלב, השירות המטאורולוגי הישראלי, 17 בינואר 2022
↑  פינתו בתוכנית "קלמן ליברמן", 2 ביולי 2021.
↑   איתמר זהר, כבר לא כותבים כיום כמו יורם טהרלב על הטבע ועל החיים, באתר הארץ, 7 בינואר 2022
↑  התקווה 6 ורוחמה רז מחדשים את "ההר הירוק תמיד"
↑  "ההר הירוק תמיד": שירי מימון חוזרת לרכסי הכרמל שלמרגלותם נולדה, באתר וואלה, 5 באוגוסט 2021
| רכס הכרמל |
| --- | --- | --- |
| הרים, עמקים ונקודות ציון גאוגרפיות | בקעת אלון • הר אלון • הר אורן • הר חורשן • הר ערקן • הר שוקף • הר סומק • הר טללים • חניון האגם •  מצוק מגדים • עין ורדיה • עין עמיקם • עמק מהר"ל •  סטלה מאריס • רום כרמל • חוטם הכרמל |  |
| נחלים | נחל אבן  • נחל אורן • נחל אזוב  • נחל אחוזה  • נחל אלון • נחל אלרואי • נחל בוסתן • נחל גחר • נחל גיבורים • נחל גלים • נחל דורים • נחל הוד • נחל ורדיה • נחל חוסיפה • נחל חיק • נחל חרובים • נחל יגור • נחל כלח • נחל לוטם • נחל מגדים • נחל מהר"ל • נחל מערות • נחל נדר • נחל מעפילים • נחל נץ • נחל נשר • נחל סבך • נחל סעדיה • נחל ספונים • נחל עובדיה • נחל עמיק • נחל עמירם • נחל קטיע • נחל רקית • נחל רקפת • נחל שיח • נחל תן |  |
| אתרים ארכאולוגים | חורבת דובה • חורבת כרך • חורבת סומקה • חורבת קסטרא • חורבת רקית • מבצר ראש מיה • מחצבות קדומים • מערת אורן • מערות אורנית • מערת גמל • מערת הגדי • מערת הנחל • מערת תנור • מערת כבארה • מערת מיסליה • מערת ספונים • מערת רקפת • נווה דוד |  |
| נקודות ציון | בית אוליפנט • גבעת ההגנה • חוות משמר הכרמל • חורשת הארבעים • בית סוהר דמון • מלון יערות הכרמל • מקאם הנביא אבו אברהים • מצפה עופר • משמר הכרמל • קרן הכרמל • פארק הכרמל • פארק נשר • בית הקברות הצבאי בעספיא |  |
| יישובים | חיפה • נשר • טירת כרמל • דלית אל-כרמל • עספיא • יגור • בית אורן • גבעת וולפסון • ניר עציון • עין הוד • ימין אורד • עין חוד • כרם מהר"ל • עופר • מאיר שפיה • פוריידיס • זכרון יעקב • מעיין צבי |  |
| שונות | גאולוגיה של הכרמל • השרפה בכרמל בשנת 1989 • השרפה בכרמל בשנת 2010 • כביש 672 • כביש 705 • כביש 721 • כביש 7212 • דרך נוף כרמל • מטמון עספיא • חזירי הבר בחיפה • מלון יערות הכרמל • ההר הירוק תמיד  • גל השריפות בישראל בשנת 2016  • יקבי כרמל |  |
לירז

ערך זה עוסק באלבום של סטטיק. אם התכוונתם למשמעות אחרת, ראו .
לירז הוא אלבום הבכורה של המוזיקאי הישראלי סטטיק. האלבום יצא לאור ב-22 בפברואר 2023, על ידי חברת התקליטים גאגא בוקינג. זה אלבומו הראשון כאמן סולו, לאחר פירוק הצמד סטטיק ובן-אל תבורי באוגוסט 2022. האלבום כולל הופעות אורח של עדן בן זקן, אגם בוחבוט ואיתי לוי.
רקע והפקה

באוגוסט 2022, לאחר 7 שנות עשייה משותפת, הכריזו סטטיק וחברו לצמד בן-אל תבורי על סיום פועלם המוזיקלי כצמד. באוקטובר 2022 נחשף כי לאחר שחזר ממיאמי, שם קיים את הופעתו האחרונה לצד תבורי, סטטיק החל לעבוד על מיני-אלבום הכולל חמישה שירים אשר יפתח את קריירת הסולו שלו, שלימים הפך לאלבום אולפן באורך מלא הכולל כ-12 שירים. לשם הפקת האלבום, סטטיק נכנס לווילה בקיסריה על מנת להקליט את האלבום לצד יוצרים ומפיקים שונים: מפיק הצמד סטטיק ובן-אל הקבוע ג'ורדי ותקליטנם דור גל, הפזמונאים רון ביטון ואיתי שמעוני, צמד המפיקים Triangle.
תוכן האלבום

האלבום כולל שירים בסגנון הפופ וההיפ הופ שאפיין את סטטיק ובן-אל תבורי, עם השפעות מדאנס ומוזיקה מזרחית. האלבום עוסק, בין השאר, בפרידתו של סטטיק מהצמד המוזיקלי לצד בן-אל תבורי ובגירושיו משרית פולק, שאירעו בשנת 2022. האלבום נפתח בשיר הנושא את שמו, "לירז", הכולל בתוכו דיאלוג בין דמותו של "סטטיק" ללירז רוסו – האדם האמיתי העומד מאחוריו, תוך שהם מתווכחים ומאשימים אחד את השני במקרים מחייו האישיים והמקצועים של סטטיק, וביניהם, עזיבתו "את השותף שלו וגם את האישה". מערכת היחסים של סטטיק ופולק קיבלה התייחסות בולטת גם בשירים "להיט של שיר אחד" ו"תחנונים".
קידום

סטטיק חשף לראשונה את עטיפת האלבום ושמו ב-15 בדצמבר 2022. תאריך האלבום נחשף ב-8 בפברואר 2023. ב-12 בפברואר, פרסם סטטיק טיזר לאלבום ברשתות החברתיות. את האלבום ליווה סרט דוקומנטרי בשם "לירז – הגירושים הכפולים של סטטיק", אשר שודר בקשת 12 יום לפני צאתו של האלבום. שעה לפני צאתו, ליוותה את האלבום השמעת בכורה בתחנת הרדיו גלגלצ.
הווידאו קליפ הראשון שיצא מהאלבום, "תחנונים", יצא לאור ב-1 במרץ 2023, כשבוע לאחר צאתו של האלבום. וידאו קליפ נוסף, לשיר "טרנטולה" ביחד עם אגם בוחבוט, יצא לאור ב-13 במרץ 2023, בשיתוף פעולה מסחרי עם חברת אורבניקה.
האלבום קודם על ידי סיבוב הופעות, שכלל, בין היתר, את מופע הסולו הראשון של סטטיק בהיכל מנורה מבטחים והופעה בפסטיבל "Summer in the City" בפארק הירקון, לצד הופעות של מרטין גריקס וסם סמית'.
קבלה ביקורתית

| דירוגים מקצועיים> ציוני ביקורות.מקור | דירוגים מקצועיים> ציוני ביקורות.ציון |
| --- | --- |
הארץ: 
האלבום זכה לביקורות מעורבות. עינב שיף מ-ynet סקר את האלבום באופן מעורב. הוא טען כי האלבום הוא "דוגמה קלאסית של היוצא מהכלל שיוצא מגדרו כדי להעיד על הכלל, אבל יוצא מזה מבולבל ועתיר סתירות כמו שלמה פילבר במשפט נתניהו", ואינו "מבריק ועוצמתי אבל די חביב וכיפי". דוד מאיר מועלם ממאקו מתח על האלבום ביקורת דומה, וטען: "סטטיק רוצה להביא את עצמו ודברים שלא היה יכול לעשות כחלק מהצמד. הבעיה היא שלא בטוח שמישהו מעוניין ספציפית בסטטיק עצמו". בהשוואה לשירי הצמד סטטיק ובן-אל תבורי, אמר כי הוא "מרגיש יותר כמו 'אני קקטוס' מאשר 'אחלה גבר' או 'אפס מאמץ', ויש סיבה שהם הצליחו הרבה יותר. כמה אפשר עוד שירים גנריים באווירת 'אני ראפר וכוכב פופ ואוהב בחורות'? התעייפנו".
נדב מנוחין מוואלה! טען כי "זה אלבום חביב, רצוף שירים חביבים, של זמר חביב - וזהו. דווקא בגלל שלא הושג באפס מאמץ, פוטנציאל הקלאס שלו היה גבוה הרבה יותר". עמי פרידמן מישראל היום מתח על האלבום ביקורת שלילית, באומרו כי האלבום "מורכב מהרבה שירי רגאטון וסלסולים שמתאימים לרחבת הריקודים, אך פחות למי שמחפש תוכן". הוא הוסיף: "אין ספק שהוא מושקע, עדכני ומופק היטב - אך ממוזיקאי כזה ציפינו להרבה יותר".
בן שלו מהארץ העניק לאלבום דירוג של שני כוכבים מתוך חמישה ותיאר את האלבום כ"מחושב", באומרו: "פופ טוב הוא לא רק תוצר של אינסטינקט וכישרון גולמי מתפרץ, יש בו גם ממד של תכנון והנדסה. אבל ב'לירז' אין איזון בין שני האלמנטים האלה". הוא הוסיף כי בהגשתו של סטטיק באלבום "יש לרוב משהו טכנוקרטי, מרובע, לא גמיש". עם זאת, ציין לחיוב כי "סטטיק הוא חרזן מעולה", אך טען כי "ביותר מדי שירים הרושם הוא שסטטיק זרק מילת עוגן ואז פשוט ערם עליה עוד ועוד חרוזים".
בביקורת חיובית, עומרי פיינשטיין מטיים אאוט טען שהאלבום "מוכיח קודם כל שהפרידה מהשותף המוזיקלי עשתה לו רק טוב", וכי הוא "ממש לא אלבום מושלם, אך הוא אלבום פופ מעולה". דודי פטימר ממעריב אונליין העניק ביקורת חיובית לאלבום גם כן, ואמר: "סטטיק לא נכנס לנעליים גדולות אלא תפר אלבום לנעליו שלו, הוא מצליח להראות שהוא עומד בזכות עצמו גם ללא הטייטל של צמד, כישרוני מאד ליצור שירים מעולים ובעלי אמירה וגם ווקאליסט מצוין".
הצלחה מסחרית

ביום הראשון לצאתו, הגיעו כל שירי האלבום ל-40 הראשונים במצעד הישראלי של פלטפורמת ספוטיפיי. בשבוע זה נכנס סטטיק בבכורה למקום הראשון במצעד האמנים המושמעים ביותר בספוטיפיי בישראל, והיה לאמן הראשון שהגיע להישג זה. גם באפל מיוזיק, הגיע האלבום למקום הראשון, כשכל שיריו נמצאים ב-40 הראשונים במצעד השירים המובילים בפלטפורמה. ביוטיוב, הגיע שיר הנושא "לירז" למקום הראשון ברשימת "הסרטונים החמים" בישראל. תוך מספר שבועות, כלל שירי האלבום חצו את רף מיליון הצפיות באתר.
על סמך נתונים של יומיים בלבד, נכנס האלבום למקום השני במצעד האלבומים השבועי של ספוטיפיי בישראל בשבוע צאתו. שבוע לאחר מכן, הגיע האלבום למקום הראשון.
אף על פי שלא נשלחו שירים מהאלבום כסינגלים רשמי לרדיו, שלושה משירי האלבום זכו להצלחה בתחנות הרדיו בישראל, כשבמצעדי הפזמונים "העשירייה" של תחנת הרדיו כאן גימל והמצעד הרשמי של גלגלצ, נכנסו שני שירים מהאלבום לכל אחד. במצעד הרשמי של גלגלצ, נכנסו השירים "לירז" ו"להיט של שיר אחד" ובעשירייה נכנסו "לירז" ו"הפשע המושלם" עם עדן בן זקן. האלבום הוא האלבום השני שהגיע להישג זה בעשור השלישי של המאה ה-21 בשתי התחנות, לאחר "רדיו שטח" של פאר טסי.
רשימת רצועות

כל השירים נכתבו והולחנו על ידי לירז רוסו, רון ביטון, ירדן פלג, איתי שמעוני, עידו נצר, עמית מרדכי ודור גל (למעט היכן שמצוין אחרת).
| לירז> מס' | לירז> שם | לירז> כותב(ים) | לירז> משך | לירז>  | לירז>  | לירז>  | לירז>  | לירז>  | לירז>  |
| --- | --- | --- | --- | --- | --- | --- | --- | --- | --- |
| 1. | לירז  |   | 3:15 |  |  |  |  |  |  |
| 2. | בלנסיאגה  |   | 2:20 |  |  |  |  |  |  |
| 3. | רונדלים  |   | 1:54 |  |  |  |  |  |  |
| 4. | הפשע המושלם (ביחד עם עדן בן זקן)   | לירז רוסו, עדן בן זקן, אודיה אזולאי, רון ביטון, ירדן פלג, איתי שמעוני, עידו נצר, עמית מרדכי, דור גל | 2:18 |  |  |  |  |  |  |
| 5. | להיט של שיר אחד  |   | 2:30 |  |  |  |  |  |  |
| 6. | בול באמצע  |   | 2:40 |  |  |  |  |  |  |
| 7. | סופרסטארית  |   | 2:22 |  |  |  |  |  |  |
| 8. | תחנונים  | לירז רוסו, ירדן פלג | 3:42 |  |  |  |  |  |  |
| 9. | על הראסי  |   | 2:34 |  |  |  |  |  |  |
| 10. | טרנטולה (ביחד עם אגם בוחבוט)   |   | 2:10 |  |  |  |  |  |  |
| 11. | לשטוף את העיניים (ביחד עם איתי לוי)   | לירז רוסו, איתי לוי, רון ביטון, ירדן פלג, איתי שמעוני, עידו נצר, עמית מרדכי, דור גל | 2:24 |  |  |  |  |  |  |
| 12. | מחול  |   | 2:20 |  |  |  |  |  |  |
| משך כולל: | משך כולל: | משך כולל: | 30:29 |  |  |  |  |  |  |
היסטוריית יציאות לאור

| אזור | תאריך יציאה | פורמט | חברת תקליטים | מקור |
| --- | --- | --- | --- | --- |
| כלל העולם | 22 בפברואר 2023 | הורדה דיגיטלית • סטרימינג | גאגא בוקינג |  |
ביאורים

↑  למעט "טרנטולה"
ויליאם קלארק

| --- | --- |
ויליאם קלארק
ויליאם קלארק
 לידה:  1 באוגוסט 1770 וירג'יניה שבארצות הברית
 פטירה:  1 בספטמבר 1838 (בגיל 68) סנט לואיס, ארצות הברית
 לאום:  אמריקאי
 בן או בת זוג:  Judith Hancock Harriet Kennerly 
 צאצאים:  Meriwether Lewis Clark Sr. 
 תקופת הפעילות:  1804–1806 (כשנתיים)
 מספר מסעות:  1
 גילויים בולטים:  חקר מערב ארצות הברית עד לחופי האוקיינוס השקט
 אזורים שחקר:  מערב ארצות הברית
 חתימה:   
 משלחת לואיס וקלרק
 
ויליאם קלארק (באנגלית: William Clark) ‏(1 באוגוסט 1770 – 1 בספטמבר 1838) היה מגלה ארצות אמריקאי נודע. עמיתו של מריווד'ר לואיס במשלחתם שנודעה בשם "משלחת לואיס וקלארק".
ראשית חייו

ויליאם קלארק נולד במחוז קרוליין, וירג'יניה, ב-1 באוגוסט 1770, התשיעי מתוך עשרת ילדיהם של ג'ון ואן רוג'רס קלארק. בבעלותם של הוריו היו מספר אחוזות, מטעים ועבדים. הם היו חברים בכנסייה האנגליקנית.
למרות מעמדה הגבוה של המשפחה בחברה הקולוניאלית, לא זכה קלארק לחינוך פורמלי. היעדר ההשכלה הפורמלית השתקף ביומניו, שבהם כתיבתו הייתה לקויה. חמשת אחיו הגדולים של קלארק לחמו ביחידות וירג'יניה במהלך מלחמת העצמאות האמריקאית (1775–1783), אך ויליאם היה צעיר מדי. לאחר המלחמה בני המשפחה עברו לקנטאקי.
בשנת 1789 התגייס קלארק למיליציה של קנטקי - כוח מקומי שנועד לבלום את התקפות האינדיאנים על האזור. בשנת 1792 הצטרפה הממשלה למאמצי התושבים לדכא את התקפות האינדיאנים, וקלארק התגייס לצבא הסדיר בדרגת סגן. בשנת 1796, בשל בריאותו הלקויה, פרש מהצבא וחזר למשפחתו בקנטאקי.
משלחת לואיס וקלארק

בשנת 1804 גויס קלארק על ידי מריווד'ר לואיס, בשם הנשיא תומאס ג'פרסון, לפקד יחד עמו על קבוצה שמטרתה לחצות את אמריקה הצפונית, מן המזרח למערב, לחקור את נהר המיז'ורי ויובליו המרכזיים ולבסס קשרים עם הילידים האמריקנים. כמו כן הם רצו להכריז על ריבונות של ארצות הברית על האדמות שנכבשו על ידי שבטים אינדיאנים רבים ושונים לאורך נהר המיזורי, לפני שמדינות אירופיות יעשו זאת.
בסופו של דבר הם אכן השיגו את מטרתם והגיעו אל האוקיינוס השקט. הם ביססו יחסים דיפלומטיים וסחרו עם מדינות ילידים רבות. הם צברו מידע על בית הגידול הטבעי, החי והצומח, והביאו דגימות צמחים, זרעים ומינרלים שונים מהאזור. הם מיפו את הטופוגרפיה, וקבעו את מיקומם של רכסי הרים, נהרות ושבטי אינדיאנים רבים שפגשו במהלך מסעם. הם גם למדו הרבה על שפתם ומנהגיהם של השבטים האינדיאנים בהם הם נתקלו. המסע נחל הצלחה מרובה ולואיס וקלארק התפרסמו מאוד.
קריירה פוליטית

כפרס על תרומתם הצבאית והמדעית במהלך משלחתם, לואיס וקלארק קיבלו תפקידים ממשלתיים. בשנת 1807 מינה הנשיא ג'פרסון את קלארק למח"ט של המיליציה בשטח לואיזיאנה, ולסוכן האמריקני לענייני אינדיאנים.
הנשיא ג'יימס מדיסון מינה את קלארק למושל הטריטוריאלי של מיזורי, במהלך הקיץ של 1808.
כאשר מיזורי הופרדה מלואיזיאנה בשנת 1813, קלארק מונה למושל על ידי הנשיא מדיסון. הוא מונה מחדש לתפקיד על ידי מדיסון בשנת 1816 ובשנת 1820 על ידי הנשיא ג'יימס מונרו.
בשנת 1822 מונה קלארק למפקח על ענייני האינדיאנים על ידי הנשיא מונרו. קלארק כיהן בתפקיד זה עד מותו. בין השנים 1824 ל-1825, הוא מונה בנוסף למפקד הכללי של אילינוי, מיזורי וטריטוריית ארקנסו. בתפקיד זה, קלארק קיבל סמכויות נוספות: הוא הוציא רישיונות והעניק דרכונים לסוחרים ולתיירים; סיפק פיצויים בגין פגיעות ועוולות; הפעיל כוח צבאי למעצר פורעי חוק; מנע או הביא לסיום פעולות איבה בין שבטים; חילק קצבאות, ועוד.
קלארק הפגין הזדהות והתחשבות רבה בילידים האמריקנים והשתדל לעזור להם. הוא הכיר בלאומיות של האינדיאנים, בהיסטוריה שלהם, בשפה, בתרבות ובטריטוריה שלהם ובמקרה הצורך ניהל משא ומתן ביניהם. הוא ניסה להגן על האינדיאנים ולשמר את תרבותם בכך שסיפק להם חיסונים מצילי חיים, צייר את דיוקנאותיהם והקים מוזיאון לחפצים אינדיאנים, אך במקביל, הוא עודד תוכניות לשינוי אורחות החיים, האמונות הדתיות והתרבות שלהם על מנת לקדם את הציוויליזציה.
חיים אישיים ומשפחה

ב-5 בינואר 1808 התחתן קלארק עם ג'ודית׳ (יהודית) הנקוק. לזוג נולדו ארבעה ילדים:
לואיס, על שמו של חברו ושותפו של קלארק למסע, מריווד'ר לואיס (1809-1881)
מרי מרגרט (1814–1821)
ג'ורג' רוג'רס הנקוק, על שמו של אחיו הגדול של קלארק (1816–1858)
ג'ון יוליוס (1818–1831)
לאחר מותה של ג'ודית׳ ( יהודית) בשנת 1820, התחתן קלארק עם בת דודתה, הרייט קנרי רדפורד. לזוג נולדו שלושה ילדים:
ג'פרסון קירני, על שמו של הנשיא ג'פרסון (1824–1900)
אדמונד, על שמו של אחיו הבכור של קלארק (1826–1827)
הרייט, על שם אמה (תאריכים לא ידועים; נפטרה בילדותה).
הרייט נפטרה בשנת 1831.
ויליאם קלארק נפטר בסנט לואיס ב-1 בספטמבר 1838, בגיל 68. הוא נקבר בבית הקברות או'פאלון. מסע ההלוויה ארך יותר מקילומטר ותותחים ירו הצדעה צבאית. מאוחר יותר נקבר קלארק יחד עם כמה מבני משפחתו בבית העלמין בבלפונטיין, שם נבנתה אנדרטה לזכרו.
נאסף תשרי

| --- | --- |
 שיר
 יצא לאור:  1977 
 שפה:  עברית 
 כתיבה:  נתן יונתן
 לחן:  צביקה פיק
 
"נֶאֱסַף תִּשְׁרֵי" הוא שיר מאת המשורר נתן יונתן. הוא מתייחס בו לשירו של שמואל הנגיד, "מת אב ומת אלול" - שורת הפתיחה, ”מֵת אָב וּמֵת אֵלוּל, וּמֵת חֻמָם, גַם נֶאֱסַף תִשְרֵי וּמֵת עִמָם” משותפת לשני השירים. הלחן המוכר ביותר לשיר זה נכתב על ידי צביקה פיק.
הרקע לכתיבת השיר

השיר התפרסם בקובץ "שירים (ליאור)" מאת נתן יונתן בשנת 1974, ולכן רבים מתייחסים אל השיר כקינה אישית של המשורר על מות בנו ליאור במלחמת יום הכיפורים. אלא שהשיר פורסם במלואו בעיתון "דבר" בספטמבר 1972, ועל-כן, למרות אזכורים בשיר העשויים להתפרש על מות הבן, אין לטענה הזו אחיזה בעובדות.
רעיון השיר

השיר נפתח בתיאור חודשי השנה החולפים, "מת אב ומת אלול". יחד עמם חולפים האור והחום האופייניים להם באקלים הארצישראלי, כלומר חולפת לה השנה העברית. במרכזו של השיר ניצבת דמות צעירה אשר מודרכת לחפש את חטאיה. במהלך השיר מוזכרים חטאים מוכרים ומפורסמים מתקופת התנ"ך, כמו חטאו של דוד המלך, אשר שכב עם בת שבע (וחטא כלפי אישהּ, אוריה החיתי, בבחינת גזילת כבשת הרש) וחטא עץ הדעת ויהונתן ויערת הדבש.